Source: https://idrogios.com/koinwfelhs-ergasia-ksekinhsan-oi-aithseis-ston-oaed-gia-6-339-proslhpseis
Timestamp: 2019-12-11 16:27:54+00:00
Document Index: 18041502

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Κοινωφελής εργασία: Ξεκίνησαν οι αιτήσεις στον ΟΑΕΔ για 6.339 προσλήψεις
05 Οκτωβρίου 10:55
Ξεκινησε σήμερα Δευτέρα 3 Οκτωβρίου 2016 και ώρα 10.00 π.μ. και μέχρι και την Πέμπτη 13 Οκτωβρίου 2016 και ώρα 12.00 μ.μ. η διαδικασία υποβολής των ηλεκτρονικών αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, για 6.339 θέσεις πλήρους απασχόλησης σε 34 Δήμους, θύλακες υψηλής ανεργίας.
Η υποβολή των αιτήσεων γίνεται αποκλειστικά με ηλεκτρονικό τρόπο στην ιστοσελίδα του ΟΑΕΔ χρησιμοποιώντας το σχετικό πεδίο υποβολής ηλεκτρονικής αίτησης, από πιστοποιημένους χρήστες στις Ηλεκτρονικές Υπηρεσίες της Διαδικτυακής πύλης του ΟΑΕΔ, εισάγοντας τους κωδικούς πρόσβασης (Ονομασία Χρήστη και Συνθηματικό). Για την διευκόλυνση τους, οι ενδιαφερόμενοι ενημερώνονται από την ιστοσελίδα του ΟΑΕΔ, και συγκεκριμένα από τις Ηλεκτρονικές Υπηρεσίες- ΟΔΗΓΙΕΣ ΠΡΟΣΒΑΣΗΣ ΣΤΙΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΤΟΥ ΟΑΕΔ - Οδηγίες για την απόκτηση Κωδικών Πρόσβασης.
Οι ενδιαφερόμενοι θα επιλέξουν μόνο μία ειδικότητα τοποθέτησης από τις αναφερόμενες στη σχετική λίστα του Παραρτήματος Ι και μέχρι τρεις Επιβλέποντες Φορείς. Για πρώτη φορά εισάγεται το κριτήριο του Κοινωνικού Εισοδήματος Αλληλεγγύης (πρώην Ελάχιστο Εγγυημένο Εισόδημα) και μοριοδοτούνται όσοι έχουν κριθεί ως ωφελούμενοι του ΚΕΑ. Όσοι κατοικούν σε Δήμους με υψηλή ανεργία πριμοδοτούνται και με το κριτήριο της εντοπιότητας. Οι πληροφορίες για τα λοιπά κριτήρια επιλογής και κατάταξης των ωφελουμένων προέρχονται από το ΟΠΣ του ΟΑΕΔ και αντλούνται αυτεπάγγελτα την ΓΓΠΣ και την ΗΔΙΚΑ ΑΕ.
Δικαίωμα υποβολής ηλεκτρονικών αιτήσεων έχουν μόνο οι εγγεγραμμένοι στα μητρώα ανέργων του ΟΑΕΔ που ανήκουν σε –τουλάχιστον- μία από τις παρακάτω κατηγορίες: -μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ. - μέλη μονογονεϊκών οικογενειών, στις οποίες δεν εργάζεται κανείς. - εγγεγραμμένοι μακροχρόνια άνεργοι - εγγεγραμμένοι στα μητρώα ανέργων πτυχιούχων -ΑΕΙ πανεπιστημιακού και τεχνολογικού τομέα- του ΟΑΕΔ, για την κάλυψη θέσεων με βάση τα τυπικά προσόντα τους - άνεργοι άνω των 29 ετών - εγγεγραμμένοι στο μητρώο ανέργων ΑμεΑ του ΟΑΕΔ - ωφελούμενοι του Κοινωνικού Εισοδήματος Αλληλεγγύης (πρώην Ελάχιστο Εγγυημένο Εισόδημα).
Προετοιμαστείτε έγκαιρα και σωστά! Για την επιτυχή δήλωση συμμετοχής στις περισσότερες προκηρύξεις εργασίας απαιτείται γνώση χειρισμού Η/Υ καθώς και αποδεικτικό Γλωσσομάθειας. Ειδικά η γνώση χειρισμού Ηλεκτρονικών Υπολογιστών αποδεικνύεται με αναγνωρισμένα από τον Ε.Ο.Π.Π.Ε.Π. πιστοποιητικά πληροφορικής που πρέπει να κατέχουν οι υποψήφιοι πάνω στις ενότητες: